CELEX: 62020CA0029
Language: lt
Date: 2021-10-14 00:00:00
Title: Byla C-29/20: 2021 m. spalio 14 d. Teisingumo Teismo (pirmoji kolegija) sprendimas byloje (Oberlandesgericht Köln (Vokietija) prašymas priimti prejudicinį sprendimą) Biofa AG / Sikma D. Vertriebs GmbH und Co. KG (Prašymas priimti prejudicinį sprendimą – Reglamentas (ES) Nr. 528/2012 – 3 straipsnio 1 dalies a ir c punktai – Sąvokos „biocidinis produktas“ ir „veiklioji medžiaga“ – Sąlygos – Ne vien fizinis ar mechaninis veikimo būdas – 9 straipsnis 1 dalis a punktas – Veikliosios medžiagos patvirtinimas – Patvirtinimo apimtis)

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/6
            
         
      2021 m. spalio 14 d. Teisingumo Teismo (pirmoji kolegija) sprendimas byloje (Oberlandesgericht Köln (Vokietija) prašymas priimti prejudicinį sprendimą) Biofa AG / Sikma D. Vertriebs GmbH und Co. KG
      
      (Byla C-29/20) (1)
      
      (Prašymas priimti prejudicinį sprendimą - Reglamentas (ES) Nr. 528/2012 - 3 straipsnio 1 dalies a ir c punktai - Sąvokos „biocidinis produktas“ ir „veiklioji medžiaga“ - Sąlygos - Ne vien fizinis ar mechaninis veikimo būdas - 9 straipsnis 1 dalis a punktas - Veikliosios medžiagos patvirtinimas - Patvirtinimo apimtis)
      (2021/C 502/09)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Oberlandesgericht Köln
      
      
         Šalys pagrindinėje byloje
      
      
         Ieškovė: Biofa AG
      
      
         Atsakovė: Sikma D. Vertriebs GmbH und Co. KG
      
      
         Rezoliucinė dalis
      
      2012 m. gegužės 22 d. Europos Parlamento ir Tarybos reglamento (ES) Nr. 528/2012 dėl biocidinių produktų tiekimo rinkai ir jų naudojimo, iš dalies pakeisto 2014 m. kovo 11 d. Europos Parlamento ir Tarybos reglamentu (ES) Nr. 334/2014, 3 straipsnio 1 dalies a punkto pirma įtrauka, siejama su šio reglamento 3 straipsnio 1 dalies c punktu, turi būti aiškinama taip, kad produktas, skirtas naikinti, sulaikyti arba padaryti nekenksmingus bet kokius kenksmingus organizmus ir kurio sudėtyje yra pagal Komisijos įgyvendinimo reglamentą patvirtinta veiklioji medžiaga, kaip apibrėžta minėto reglamento 9 straipsnio 1 dalies a punkte, vien dėl šio veikliosios medžiagos patvirtinimo fakto nepatenka į „biocidinio produkto“ sąvoką, kaip ji suprantama pagal šio reglamento 3 straipsnio 1 dalies a punkto pirmą įtrauką, todėl kompetentingas prašymą priimti prejudicinį sprendimą pateikęs teismas turi patikrinti, ar šis produktas atitinka visas šioje nuostatoje numatytas sąlygas, kad patektų į šią sąvoką. Vis dėlto tuo atveju, kai minėto produkto sudėtis yra identiška biocidinio produkto, kuris kaip tipinis pateiktas paduodant paraišką dėl šios veikliosios medžiagos patvirtinimo, sudėčiai, tas teismas turi laikyti, kad tas pats produktas patenka į minėtą sąvoką.
      
         (1)  OL C 191, 2020 6 8.